କବିସୂର୍ଯ୍ୟନଗର/ହିଞ୍ଜିଳିକାଟୁ,୮।୧୨(ଡ଼ି.ଏନ.ଏ.)- କବିସୂର୍ଯ୍ୟନଗର ଥାନା ଚମ୍ପେଇତିପୁର\nଟ୍ରକ ଧକ୍କାରେ ଛାତ୍ର ମୃତ, ୨ଘଣ୍ଟା ରାସ୍ତାରୋକୋ\t December 8th, 00:00 AM December 8th, 00:00 AM\nକବିସୂର୍ଯ୍ୟନଗର/ହିଞ୍ଜିଳିକାଟୁ,୮।୧୨(ଡ଼ି.ଏନ.ଏ.)- କବିସୂର୍ଯ୍ୟନଗର ଥାନା ଚମ୍ପେଇତିପୁର ନିକଟରେ ଶୁକ୍ରବାର ଟ୍ରକ ଧକ୍କାରେ ଜଣେ ସ୍କୁଲ ଛାତ୍ରଙ୍କ ମୃତ୍ୟୁ ଘଟିଥିବା ବେଳେ ଅନ୍ୟଜଣେ ଛାତ୍ର ଆହତ ହୋଇଛନ୍ତି। ମୃତ ଛାତ୍ର ହେଲେ ରୁଦ୍ର ପୋଲାଇ। ଗୁରୁତର ଆହତ ରୋହିତ ପୋଲାଇଙ୍କୁ ପ୍ରଥମେ କେଦଳା ଡାକ୍ତରଖାନା ଓ ପରେ ବ୍ରହ୍ମପୁର ବଡ ମେଡିକାଲକୁ ପଠାଯାଇଛି। ଦୁର୍ଘଟଣା ପରେ ଉତ୍ତ୍ୟକ୍ତ ଲୋକେ ବୁଢ଼ାମ୍ବ-ପୁରୁଷୋତ୍ତମପୁର ମୁଖ୍ୟ ରାସ୍ତାକୁ ୨ ଘଣ୍ଟା ଅବରୋଧ କରିଥିଲେ। ପୁରୁଷୋତ୍ତମପୁର ଏସ୍ଡିପିଓ ଦିଲୀପ ଦାଶଙ୍କ ସମେତ କବିସୂର୍ଯ୍ୟନଗର, ପୋଲସରା, କୋଦଳା ଓ ପୁରୁଷୋତ୍ତମପୁର ଥାନା ଅଧିକାରୀ ପହଞ୍ଚତ୍ ବୁଝାଶୁଝା କରିବା ପରେ ପରିସ୍ଥିତି ଶାନ୍ତ ପଡିଥିଲା। ପ୍ରକାଶ ଯେ, ରୋହିତ ଓ ରୁଦ୍ର ବୁଢ଼ାମ୍ବ ରାଧାକୃଷ୍ଣ ଉଚ୍ଚ ବିଦ୍ୟାଳୟର ଛାତ୍ର ଥିଲେ। ସେମାନେ ବାହାଲପଲ୍ଲୀରୁ ସାଇକେଲ ଯୋଗେ ବିଦ୍ୟାଳୟକୁ ଯାଉଥିଲେ। ଏହି ସମୟରେ ବିପରୀତ ଦିଗରୁ ଆସୁଥିବା ଏକ ଆଳୁ ବୋଝାଇ ଟ୍ରକ ଚମ୍ପେଇତିପୁର ନିକଟରେ ସାଇକେଲଟିକୁ ଧକ୍କା ଦେବାରୁ ପଛରେ ବସିଥିବା ରୁଦ୍ର ପଡି ଯାଇଥିଳେ। ତାଙ୍କ ଉପରେ ଟ୍ରକ ଚଢିଯିବାରୁ ଘଟଣାସ୍ଥଳରେ ହିଁ ମୃତ୍ୟୁ ଘଟିଥିଲା। ଦୁର୍ଘଟଣା ଘଟାଇ ଟ୍ରକ ଚାଳକ ପଳାଇ ଯାଇଥିଲେ। ସ୍ଥାନୀୟ ଲୋକେ ପିଛା କରି ରତନପୁରଠାରେ ଟ୍ରକକୁ ଅଟକାଇ ଡ୍ରାଇଭରଙ୍କୁ ପୋଲିସ ଜିମା ଦେଇଥିଲେ। ରୁଦ୍ରଙ୍କ ମୃତ୍ୟୁ ଖବର ବିଦ୍ୟାଳୟରେ ପହଞ୍ଚତ୍ବା ପରେ ଏକ ଶୋକସଭା କରାଯାଇ ସ୍କୁଲ ବନ୍ଦ କରାଯାଇଥିଲା। ରୁଦ୍ରଙ୍କ ବାପା ସୁରଟରେ ମଜୁରିଆ ଭାବେ କାମ କରଛନ୍ତି। ତାଙ୍କ ପରିବାରକୁ ସରକାରୀ ସାହାଯ୍ୟ ଓ ଗୁରୁତର ଆହତ ରୋହିତଙ୍କ ଚିକିତ୍ସା ଖର୍ଚ୍ଚ ସରକାର ବହନ କରିବାକୁ ଲୋକେ ଦାବି କରିଛନ୍ତି।
